CELEX: 62021TN0129
Language: da
Date: 2021-03-01 00:00:00
Title: Sag T-129/21: Sag anlagt den 1. marts 2021 — Colombani mod EU-Udenrigstjenesten

10.5.2021   
            
            
               DA
            
            
               Den Europæiske Unions Tidende
            
            
               C 182/59
            
         
      Sag anlagt den 1. marts 2021 — Colombani mod EU-Udenrigstjenesten
      (Sag T-129/21)
      (2021/C 182/79)
      Processprog: fransk
      
         Parter
      
      
         Sagsøger: Jean-Marc Colombani (Auderghem, Belgien) (ved advokat N. de Montigny)
      
         Sagsøgt: Tjenesten for EU’s Optræden Udadtil (EU-Udenrigstjenesten)
      
         Sagsøgerens påstande
      
      
                  —
               
               
                  EU-udenrigstjenestens afgørelse om afslag på sagsøgerens ansøgning til stillingen som chef for EU’s delegation i Canada, meddelt ved en skrivelse af 6. juli 2020 underskrevet af HR-direktøren, annulleres.
               
            
                  —
               
               
                  EU-udenrigstjenestens afgørelse om afslag på sagsøgerens ansøgning til stillingen som MENA-direktør, meddelt ved en skrivelse af 17. april 2020 underskrevet af HR-direktøren, annulleres.
               
            
                  —
               
               
                  EU-udenrigstjenestens afgørelse om afslag på klage R/353/20 annulleres.
               
            
                  —
               
               
                  EU-Udenrigstjenesten tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Første anbringende om, at afslaget på sagsøgerens ansøgning som national diplomat er ulovligt, og om en ulovlighedsindsigelse vedrørende de i stævningen omhandlede stillingsopslag, nemlig opslaget vedrørende stillingen som direktør for området Mellemøsten og Nordafrika (MENA) (stillingsopslag 2020/48) og opslaget vedrørende stillingen som chef for delegationen i Canada (stillingsopslag 2020/134).
               
            
                  2.
               
               
                  Andet anbringende om et åbenbart urigtigt skøn vedrørende udvælgelseskriteriet for mindst to års erfaring fra en stilling på mellemlederniveau eller tilsvarende.
               
            
                  3.
               
               
                  Tredje anbringende om tilsidesættelse af ligebehandlingsprincippet og forbuddet mod forskelsbehandling, retssikkerhedsprincippet, princippet om forudsigelighed, for så vidt som bedømmelsen af erhvervserfaring er foretaget strengt hvad angår sagsøgeren i modsætning til den fleksibilitet, som er udvist over for de andre ansøgere, i strid med artikel 27 i vedtægten for tjenestemænd i Den Europæiske Union.
               
            
                  4.
               
               
                  Fjerde anbringende om et åbenbart urigtigt skøn vedrørende sagsøgerens lønklasse og om tilsidesættelse af princippet om, at ingen kan støtte ret på egne fejl.
               
            
                  5.
               
               
                  Femte anbringende om et åbenbart urigtigt skøn vedrørende den type funktioner, som sagsøgeren har varetaget.